Charles Brown - Oceanside | Real Estate - RESAAS
Charles P. Brown, Real Estate and Mortgage Broker Lesers gee die Springbokke punte | Netwerk24
22 Julie 2019 19:30
Netwerk24 se lesers beoordeel die Bokke ná hul vertoning in Saterdag se toets teen Australië op Ellispark in Johannesburg. Elke speler kry 'n punt uit tien.
Kyk hoe vergelyk die punt met dié wat Netwerk24 Saterdag in die Bok-Rapport toegeken het.
Lesers sê: 5.3/10
’n Heel soliede vertoning op heelagter, terwyl hy veral vroeg doeltreffend in die agterlyn gekom het in allerhande kanale. Gelant is nog plek-plek ten goede of ten kwade effens wild, maar toon groot belofte.
Lesers sê: 6.7/10
Netwerk24 sê: 8/10
Alhoewel hy deesdae ook buite Durban hoog aangeslaan word, skat Suid-Afrikaanse ondersteuners die vleuel nog nie behoorlik na waarde nie. Dapper, slim, sterk, vernuftig en ywerig; daar is maar min soos hy.Die kêrel het voete van goud. Kom klokslag as baldraer oor die voordeellyn. Jammerte dat hy nie meer kans op die aanval kry nie. Met 'n myl sy span se voorste agterspeler. Een van min Bokke wat onvoorspelbaarheid op die aanval bied.
Lesers sê: 5.2/10
Netwerk24 sê: 5/10
Die verdedigingspatroon was nie aldag na wens nie danksy veral die Bokke se haastige lynspoed en Kriel is in die proses ’n keer of wat aan die kaak gestel. Paar sterk lopies ingekry, maar aangeewerk kon beter.
Lesers sê: 4.4/10
Netwerk24 sê: 4/10
Die Natalse kragman het die groot Fidjiaan Samu Kerevi ’n paar maal geduik dat hy hik, maar het ’n paar blapse begaan, waarvan die grootste sekerlik die hoogvat wat was hom vir 10 minute gegeel buite aksie gestel het.
Lesers sê: 5.1/10
Netwerk24 sê: 6/10
Feitlik g’n kans gekry met enige ruimte langs die kantlyn nie, so kon nooit sy grootste deugde uitstal nie. Nietemin feitlik altyd die regte ding onder omstandighede gedoen en begin soek ook werk tot goeie gevolg.
Lesers sê: 6.3/10
Netwerk24 sê: 7/10
Min foute en ’n paar oomblikke van sublieme rugby soos min ander Suid-Afrikaanse spelers kan lewer. Al vyf drieë vanuit moeilike hoeke gedoel, ’n slag vir Kerevi gelak en g’n ammunisie vir sy dikwels vervelige kritici gegee nie.
Lesers sê: 8.7/10
Netwerk24 sê: 9/10
’n Springbokdebuut waaroor ons miskien oor jare nog sal praat. Twee puik drieë en ‘n puik bydrae tot ’n derde, ses duikslae waarvan vyf op yslike Fidjiane, nommerpas hangskoppies en eksieperfeksie wedstrydbestuur.
Lesers sê: 7.1/10
Hy’t die horlosie soms laat stilstaan; Herschel Jantjies goed beskerm en ’n paar losballe gegaps. Waar die Bok-lostrio vooraf ongebalanseerd gelyk het, het die Bath-veteraan vroeg die ergste vrese besweer.
Lesers sê: 7.9/10
Dis feitlik gewaarborg dat dié ou een van die beste spelers op die veld gaan wees as hy sy stewels aantrek. So was dit weer, met ’n besondere hoogtepunt die bedrewe hangskoppie waarmee hy Lood de Jager se drie aangevoer het.
Lesers sê: 6/10
‘n Stillerige debuut vir die breker van Toulouse, maar hy is in ’n uiters ongewone posisie vir hom ingespan en het homself nogtans laat geld in ‘n uiters fisieke wedstryd. Verdien beslis nog ’n kykie.
Lesers sê: 7.3/10
Die man se wedstrydfiksheid is vooraf bevraagteken, maar hy speel darem self selde ’n vrot wedstryd. Hy het Saterdag beter gespeel as wat enigeen kon durf verwag so gou na ’n ernstige besering.
Lesers sê: 7.6/10
Netwerk24 sê 8/10:
Dalk maar goed dat Ysterbeth sy einas kon genees vir die grootste gedeelte van die seisoen tot dusver, want Saterdag was hy op sy vurigste allerbeste. En sy kapteinskap was ook nommerpas, g’n teken van ‘n humeur nie!
Lesers sê: 6.6/10
Dié eenmalige losbol-loskopstut het homself baie suksesvol as ’n eersteklas vaskop herontwerp, iets wat min spelers regkry. Hy’t gewoel in die los en James Slipper ’n moeilike agtermiddag op die Hoëveld besorg.
Lesers sê: 5.4/10
Ingesit met ’n verbroude lynstaan, maar dit gou vergeet en ’n skof van gehalte ingesit op sy gewone onbesonge manier. Onkant gespeel op ’n tyd wat sy konsentrasie beter moes wees.
Die veteraan het ’n paar kraglopies ingekry om die skare te laat Beeaast, maar dit was in die skrums waar hy gewys het dat daar min dinge beter as ervaring is deur Sekope Kepu ’n netjiese das aan te trek en twee strafskoppe te verdien.
Lesers sê: 6.2/10
Presies die soort energie wat ’n mens in die laaste halfuur op ’n toetsveld wil inspuit.
Sy debuut kon ook beswaarlik beter deurdat hy Taniela Tupou, die Tongan Thor, ’n keer of wat behoorlik in die skrums geboor het.
Lesers sê: 6.1/10
’n Skrumafskop afgestaan, maar grotendeels vergoed met ’n paar duikslae, ’n paar oortuigde optel-en dryfbewegings en indonsings by losskrums.
Lesers sê: /10
Netwerk24 sê: /10
Nie ’n voet verkeerd gesit nie, maar ook nie lank genoeg op die veld om ’n punt uit 10 te gee nie.
Toe hy eers op dreef was, was die Bok-lostrio veel beter gebalanseerd.
’n Fout of twee, maar oudergewoonte ’n titsel unieke inspirasie vir die bonuspuntdrie.
Lesers sê: 7.2/10
Begin goed, maar begaan later 'n flater of twee.
Netwerk24 sê /10:
Nie speelkans gekry nie.
Meer oor: Ellispark | Johannesburg | Rugykampioenskap | Springbokke | Wallabies | Bok-Rapport | Lesers
Bokbreiers het iets beet, sê Frans Steyn
Rassie nie tevrede met Bokke
B vir Bielies! Bokke blink op Ellispark